Løkkebergparken

Løkkebergparken en park på Toppenhaug i Drammen kommune, som ligger mellom Løkkebergveien og Lammers gate, øst for Evensbakken. 

Her ligger idrettslekeplassen Kjappen og en skulpturpark med arbeider av Ørnulf Bast, skjenket av Peter Y. Berg jr. til Drammen kommune i 1971-72. Nordøst for parken ligger barneskolen Bragernes skole. Løkkebergveien fikk sitt navn i 1923 i forbindelse med reguleringen av Drammens første villastrøk i nyere tid, og ble opparbeidet noen år senere. Veien, som ble kalt «Vanvids Vei», går fra brannposten over Løkkebergene forbi Løkkebergparken til Tomineborgveien, og har sitt navn etter Løkkebergene, som i sin tid var et kjent utfartssted med danseslette på flabergene. 

Parken har turveier, skulpturer, volleyballbane, lekeplass, kunstgressbane og benker.

Referanser 

Parker i Drammen